Vladimir Voronin, un nou atac la adresa României: Maia Sandu "a fugit" la președintele României.
Voronin îşi sperie electoratul cu "jandarmul român". 1.200 din cele 6.000 de tone de motorină oferite de România au ajuns la Chişinău. România a donat Moldovei peste 300.000 de doze de vaccin. Voronin: Vreți să vină soldații NATO și să aveți copii de culoare?
După atacul xenofob de zilele trecute, fostul preşedinte comunist al Moldovei mai vine cu o aiureală.Vladimir Voronin spune despre Maia Sandu că "a fugit" la președintele României, deoarece vrea să dezbine relațiile Moldovei cu Rusia. Voronin atacă România ori de câte ori are ocazia şi îşi sperie electoratul cu jandarmul român.Dar ignoră faptul că Bucureştiul este principalul partener al Republicii Moldova. Chiar azi au ajuns la Chişinău 1.200 din cele 6.000 de tone de motorină oferite de România pentru agricultorii moldoveni. De asemenea, în pandemie, România a trimis peste Prut peste 300.000 de doze de vaccin şi echipamente medicale. "Ajutorul românesc este o pomană", comenta acum ceva timp Voronin.Moscova i-a unit pe Voronin şi Dodon pentru alegerile anticipate parlamentare din 11 iulie. Voronin e primul pe lista electorală a alianţei pe care au făcut-o cei doi.